Държавен вестник, бр. 80, 2012 г., стр. 39

БРОЙ  80	
Д Ъ Р Ж А В Е Н  В Е С Т Н И К 	
СТР.  39  
(2) Сроковете за износване на облеклата 
по приложението текат и по време на платен 
отпуск, независимо от основанието му, както 
и по време на неплатен отпуск по чл. 160, 
ал. 2 и ал. 3, пр. първо от Кодекса на труда, 
но не повече от три месеца в една календарна 
година.
Чл. 12. Облеклото, чийто срок за износване 
е изтекъл, не подлежи на връщане. Същото 
остава в служителя, като в картона срещу съ­
ответния вид облекло се отбелязва „износено“.
Чл. 13. (1) При повреждане на облеклото 
не по вина на служителя (пожар, природни 
бедствия, авария, злополуки и др.) се съста­
вя протокол и на лицето се предоставя ново 
униформено облекло.
(2) Когато униформеното облекло е загу­
бено, унищожено или повредено по вина на 
работника или служителя, той носи имущест­
вена отговорност за остатъчната стойност на 
облеклото до изтичане на срока на износване.
Чл. 14. (1) Служители на срочен трудов 
договор по чл. 68 от Кодекса на труда имат 
право на полагаемото им се униформено 
облекло.
(2) Служители, назначени по реда на чл. 15 
от Закона за държавния служител, имат право 
на униформено облекло.
(3) Служители, назначени на основание 
Постановление № 66 на МС от 1996 г. за 
кадрово осигуряване на някои дейности 
в бюджетните организации (ДВ, бр. 29 от 
1996 г.), имат право на онези елементи от 
униформеното представително и униформе­
ното теренно облекло, за които е предвиден 
срок на износване една година.
Чл. 15. (1) При прекратяване на трудовото 
правоотношение по чл. 325, т. 9 и 11, чл. 327, 
т. 1, 2 и 3, чл. 328, ал. 1, т. 1 – 4, 6 – 12 и 
ал. 2 от Кодекса на труда или служебното 
правоотношение по чл. 103, ал. 1, т. 1, 2, 4, 
7 и 8, чл. 106, ал. 1, т. 1, 2 и 5 от Закона за 
държавния служител униформеното облекло 
не се връща и не се заплаща стойността му 
за срока на доизносване.
(2) При прекратяване на трудовото право­
отношение по чл. 330, ал. 1 и ал. 2, т. 1, 2, 3 
и 6 и чл. 338 от Кодекса на труда и чл. 107, 
ал. 1, т. 1, 3, 5, 7, 8 и ал. 2 от Закона за дър­
жавния служител униформеното облекло не се 
връща, а се заплаща стойността му за срока 
на доизносване.
(3) Във всички останали случаи на пре­
кратяване на трудовото или служебното пра­
воотношение служителят може да задържи 
униформеното облекло, като заплати стой­
ността на облеклото за срока на доизносване.
Чл. 16. При прекратяване на трудовото или 
служебното правоотношение независимо от 
основанието отличителният знак по чл. 7 се 
връща на работодателя.
Чл. 17. Освен униформеното облекло 
някои категории персонал, определени от 
работодателя, получават и работно облекло 
на основание Наредба № 3 от 2001 г. за мини­
малните изисквания за безопасност и опазване 
на здравето на работещите при използване 
на лични предпазни средства на работното 
място (ДВ, бр. 46 от 2001 г.).
Чл. 18. (1) Лицата, на които се предоставя 
униформено облекло, са длъжни да го носят 
при изпълнение на служебните си задължения.
(2) Лицата са длъжни да поддържат в чист 
и спретнат вид униформеното си облекло.
(3) Промяната на установената форма на 
облеклото е забранена.
(4) Носенето на комбинирано облек­
ло – униформено с цивилно, е забранено.
Раздел VI
Форма и вид на служебната карта
Чл. 19. Право на служебна карта по реда 
на тази наредба имат служителите на ИАРА, 
упражняващи контрол върху ползването и 
опазването на рибните ресурси, които се ле­
гитимират задължително със служебна карта 
при изпълнение на служебните си задължения.
Чл. 20. Видът на служебната карта е съ­
гласно приложение № 3.
Заключителни разпоредби
§ 1. Наредбата се издава на основание 
чл. 54, ал. 3 от Закона за рибарството и ак­
вакултурите.
§ 2. Тази наредба отменя Наредба № 14 от 
2002 г. за униформеното облекло и служебната 
карта на  инспекторите по риболовен надзор 
в Изпълнителната агенция по рибарство и 
аквакултури (обн., ДВ, бр. 50 от 2002 г.; изм., 
бр. 62 от 2007 г.) и влиза в сила от датата на 
обнародването є в „Държавен вестник“.
§ 3. Изпълнението на наредбата се възлага 
на изпълнителния директор на ИАРА.
За министър:
Цветан Димитров
Приложение № 1
към чл. 7, ал. 2